Huisgenoot Tempo-toekennings 2013Pretville het met die toekenning vir Afrikaanse Rolprent van die Jaar weggestap. Hier pronk die toekenning op die stel van die Pretville Foto: @machielroets, Twitter Bobby van Jaarsveld se musiekvideo, ‘n Vrou wil dit hoor, volg onderaan die berig. Uitblinkers in Afrikaans is Sondag tydens die Huisgenoot-Tempo-toekenningsaand bekroon. Die spoggeleentheid is by Gold Reef City in Gauteng aangebied. Volgens die tydskrif het altesaam 116 000 van sy lesers gestem in hul gunstelingkategorieë. Talle toekennings in nuwe kategorieë is die jaar aangewys waarvan Beste Aanbieder van die Jaar die gewildste was. Pieter Koen met dié toekenning weggestap as aanbieder van die pro-gram Jukebox op kykNET. Die skrywer Deon Meyer is bekroon met die Huisgenoot-Tempo vir Uitnemendheid in Afrikaans. Joost van der Westhuizen is as Persoonlikheid van die Jaar aangewys. Hier is al die wenners: Alternatiewe Album van die Jaar Die Heuwels Fantasties – Alles Wat Mal Is Gospelalbum van die Jaar Louis Brittz – Psalms 2 Instrumentale Album van die Jaar Sterling EQ – Pulse Kinderalbum van die Jaar Carike Keuzenkamp – Carike en Ghoempie Kuier Saam met GhoeGhoe in Bybelland (Kinderland 9) Kontemporêre Album van die Jaar Bobby van Jaarsveld – Wat Geld Nie Kan Koop Nie Pop/Sokkiedansalbum van die Jaar Juanita du Plessis – Jy Voltooi My Liedjie van die Jaar (kunstenaar) Bobby van Jaarsveld – ’n Vrou Wil Dit Hoor Liedjie van die Jaar (skrywer) Johan Vorster – ’n Vrou Wil Dit Hoor Musiekvideo van die Jaar Bobby van Jaarsveld – ’n Vrou Wil Dit Hoor Nuweling van die Jaar Dewald Wasserfall – Vergeet Wat Jy Weet Van Liefde Aanbieder van die Jaar Pieter Koen – Jukebox Afrikaanse Leesboek van die Jaar Marita van der Vyver – Die Blou van Onthou Afrikaanse Rolprent van die Jaar Pretville Akteur van die Jaar: Afrikaanse Rolprent, TV-drama, Sitkom Dawid Minnaar – Die Wonderwerker Sepie-akteur van die Jaar Christo Davids – 7de Laan Radio-aanbieder van die Jaar Martelize Brink – RSG Sepie van die Jaar 7de Laan TV-reeks van die Jaar: Aktualiteit, Speletjies, Werklikheid Kokkedoor Aktrise van die Jaar: Afrikaanse Rolprent, TV-drama, Sitkom Elize Cawood – Die Wonderwerker Sepie-aktrise van die Jaar Sorina Erasmus (Die Flooze) – 7de Laan TV-reeks van die Jaar (drama, sitkom) Erfsondes Huisgenoot-Tempo vir Uitnemendheid in Afrikaans Deon Meyer Persoonlikheid van die Jaar Joost van der Westhuizen Topverkoper van die Jaar: Man Theuns Jordaan – Roeper Topverkoper van die Jaar: Vrou Juanita du Plessis – Jy Voltooi My Topverkoper-DVD van die jaar Juanita du Plessis en Theuns Jordaan – Hart Vol Drome